
ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL
H O T Ă R Â R E
· privind vânzarea a două loturi de teren situate pe strada Podgoriei, nr. 11

Având în vedere :
- referatul de aprobare înregistrat sub nr.2900/21.02.2024, prin care primarul oraşului Boldeşti-Scăeni propune vânzarea a două loturi de teren situate pe strada Podgoriei, nr. 11;
-  raportul de specialitate întocmit de compartimentul de resort, înregistrat sub nr. 2901/21.02.2024;
- Hotărârea Consiliului Local nr. 170/26.11.2019 privind aprobarea Regulamentului cadru privind vânzarea unor bunuri aparţinând domeniului privat al oraşului;
 - Hotărârea Consiliului Local nr. 143/23.10.2023 pentru aprobarea Raportului de oportunitate privind vânzarea a două loturi de teren situate pe strada Podgoriei, nr. 11;
- extrasele de carte funciară eliberate pentru numerele cadastrale  27132 și 21212; 
- raportul de evaluare întocmit de  evaluator autorizat ANEVAR, Ene Constanța;
- avizul secretarului general, înregistrat sub nr.2903/21.02.2024
[bookmark: _GoBack]- avizul comisiilor de specialitate nr.1 și nr.2 - Comisia pentru dezvoltarea economico-socială şi de mediu, cooperarea interinstituţională pe plan intern şi extern, respectiv Comisia pentru administrarea domeniului public şi privat, gestionarea serviciilor de interes local;
	În temeiul art. 129 alin. (1), alin. (2) lit. c), alin. (6) lit. b), art. 139 alin. (2) şi 196 alin. (1) lit. a) din OUG nr. 57/2019 privind Codul administrativ, cu modificările ulterioare,
	Consiliul Local al oraşului Boldeşti-Scăeni întrunit în şedinţa publică ordinară în data de 26.03.2024, adoptă prezenta hotărâre:

Art.1. (1) Se aprobă vânzarea a două loturi de teren situate pe strada Podgoriei, nr. 11, având datele de identificare  prevăzute în anexa nr.1 şi configuraţiile prevăzute în planşe, terenuri aflate în proprietatea privată a oraşului Boldeşti-Scăeni, înscrise în CF sub numerele 27132 și respectiv 21212.
 (2)  Se aprobă raportul de evaluare întocmit către  evaluator autorizat ANEVAR, Ene Constanța prevăzut în anexa nr.2 la prezenta hotărâre.
(3)  Preţul minim de vânzare al terenurilor este de 7.100 euro pentru terenul în suprafață de 223 mp și respectiv 2.900 euro pentru terenul în suprafață de 92 mp, valori care nu conțin TVA.
(4) Plata se va face integral până la data încheierii contractului de vânzare-cumpărare, în lei la cursul stabilit de B.N.R. în preziua plăţii.
Art.2. (1) Pentru terenurile aprobate spre vânzare se acordă drept de preemţiune proprietarului construcţiilor aflate pe aceste terenuri, S.C OLDOZ S.R.L. 
(2) Proprietarul construcţiilor va fi notificat în termen de 15 zile asupra prezentei hotărâri şi îşi poate exercita opţiunea de cumpărare în termen de 15 zile de la primirea notificării.


Art.3. Se împuterniceşte primarul oraşului să încheie actul de vânzare-cumpărare, în condiţiile prezentei hotărâri.
Art.4. Beneficiarul vânzării va suporta costurile generate de elaborarea actelor premergătoare adoptării prezentei hotărâri precum şi cheltuielile ocazionate de perfectarea contractului de vânzare-cumpărare. Costurile generate de elaborarea actelor premergătoare adoptării prezentei hotărâri se vor achita integral până la data încheierii contractului de vânzare-cumpărare.
Art.5. Anexele nr. 1-2 şi planşele anexate fac parte integrantă din prezenta hotărâre.
Art.6.  Prezenta hotărâre se comunică Serviciului buget, finanţe, contabilitate, impozite şi taxe, resurse umane şi salarizare, Serviciului patrimoniu local și monitorizarea serviciilor publice, Biroului urbanism și amenajarea teritoriului şi  S.C OLDOZ S.R.L. şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.

